Publication: Magyar Közlöny
Issue: MK-2005-155 (Year: 2005, Number: 155)
Era: 2004-2010
Section: számviteli törvény szerinti egyes egyéb szervezetek beszámoló készítési és könyvvezetési kötelezettségének sajátosságairól szóló 224/2000. (XII. 19.) Korm. rendelet alapján. A Közalapítvány a beszámolóját a honlapján, a Magyar Felsõoktatás vagy a SANSZ címû folyóiratban hozza
Paragraph Index: 1801

1. A Közalapítvány csak közhasznú céljainak megvalósítása érdekében, azokat nem veszélyeztetve folytathat vállalkozási tevékenységet. Gazdálkodása során elért eredményét nem osztja fel, azt az Alapító Okiratban meghatározott tevékenységre fordítja. A Kuratórium dönt arról, hogy a közalapítványi vagyonból milyen összeget köt le, fektet be, továbbá arról, hogy a vagyon hány százalékát lehet vállalkozási tevékenységre felhasználni, ez utóbbi azonban nem haladhatja meg a Közalapítvány mindenkori vagyonának 20%-át. A Közalapítvány vállalkozási tevékenységet csak pozitív vagy null-szaldó eredmény elérése esetén folytathat. Vállalkozási tevékenysége során a VI. 1. pontokban meghatározott vagyont és a mindenkori költségvetési támogatást nem használhatja fel.

Source: https://magyarkozlony.hu/hivatalos-lapok/e990656e3d33bb5620d700fb640491f54ac81014/dokumentumok/67f231508ac781d174ae6576a9e819cf2d31d832/letoltes